




               PARLAMENTUL ROMÂNIEI

CAMERA DEPUTAŢILOR

	Comisia PENTRU COMUNITĂŢILE DE ROMÂNI DIN AFARA GRANIŢELOR ŢĂRII

      
	
	               Bucureşti,  17.03.2015 

                                                      Nr. 4c-18/156   

 Pl x-268/2014


BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul SUPLIMENTAR asupra Propunerii legislative pentru modificarea art.5 din Legea nr.299/2007 privind sprijinul acordat românilor de pretutindeni, retrimis spre dezbatere, în fond, Comisiei pentru comunităţile de români din afara graniţelor ţării, cu adresa nr. Plx268/2014 şi înregistrat cu nr.4c-18/66 din 16 februarie 2015.

                 În raport de obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Mircea Lubanovici

Parlamentul României

Camera Deputaţilor
Comisia pentru comunităţile de români
 din afara graniţelor ţării
RAPORT

asupra Propunerii legislative pentru modificarea art.5 din  Legea nr.299/2007 privind 
sprijinul acordat românilor de pretutindeni

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a fost sesizată, spre dezbatere în fond, cu propunerea legislativă pentru modificarea art.5 din Legea nr.299/2007 privind sprijinul acordat românilor de pretutindeni – Plx 268/2014.

Senatul, în calitate de primă Cameră sesizată, respinge propunerea legislativă în şedinţa din 27 mai 2014.

Potrivit prevederilor art.75 din Constituţia României, republicată şi ale art.92 alin (9), pct.1 din Regulamentul Camerei Deputaţilor cu modificările şi completările ulterioare,  Camera Deputaţilor este Cameră decizională.
La întocmirea prezentului raport, Comisia a avut în vedere: 
- avizul favorabil al Consiliului Legislativ, cu observaţii şi propuneri nr.29/15.01.2014

- avizul negativ al Comisiei juridice, de disciplină şi imunităţi nr.4c-11/617  din 11 iunie 2014

· avizul negativ al Comisiei pentru drepturile omului, culte şi problemele minorităţilor naţionale nr.4c-5/380  din 12 iunie 2014;

· avizul negativ al Comisiei pentru buget, finanţe şi bănci nr.4c-2/316  din 11 iunie 2014
- punctul de vedere, negativ, al Guvernului, transmis prin adresa nr.557 din 28.03.2014.
Propunerea legislativă are ca obiect de reglementare modificarea art.5 din Legea nr. 299/2007 privind sprijinul acordat românilor de pretutindeni, republicată, cu modificările şi completările ulterioare, în sensul îmbunătăţirii cadrului legislativ actual; de asemenea, se prevede încadrarea ca beneficiari ai cultelor recunoscute legal în România şi a celor care au organizate entităţi de cult în statele în care îşi au domiciliul sau reşedinţa românii de pretutindeni prevăzuţi în Legea nr.299/2007. 
În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din 17 martie 2015.
La dezbateri şi-au înregistrat prezenţa 17 deputaţi din numărul total de 19 membri ai Comisiei.
Raportul comisiei a fost aprobat cu unanimitate de voturi.

În raport de obiectul şi conţinutul reglementării, proiectul de lege face parte din categoria legilor ordinare. 

În urma finalizării dezbaterilor, Comisia propune Plenului adoptarea propunerii legislative cu amendamente, redate în anexa care face parte din prezentul raport.
	PREŞEDINTE,
	             VICEPREŞEDINTE,

	Mircea Lubanovici
	                      Gabriel Valentin Boboc


Întocmit,
Mona Valentina Alesandru
expert parlamentar 
Anexa 

Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text act normativ de bază

(Legea nr.299/2007)
	Text propunere legislativă
	Text propus de Comisie

(autor amendament)
	Motivare

amendamente

	1. 
	__
	Lege pentru modificarea art.5 din Legea nr.299/2007 privind sprijinul acordat românilor de pretutindeni


	Lege pentru modificarea şi completarea art.5 din Legea nr.299/2007 privind sprijinul acordat românilor de pretutindeni


	Pentru respectarea normelor de tehnică legislativă.

	2. 
	
	Articol unic. - Articolul 5 din Legea 299/2007 privind sprjinul acordat românilor de pretutindeni, republicată în Monitorul Oficial, Partea I nr.261 din 22.04.2009 cu modificările şi completările ulterioare, se modifică şi va avea următorul cuprins: 


	Articol unic. - Articolul 5 din Legea nr.299/2007 privind sprjinul acordat românilor de pretutindeni, republicată în Monitorul Oficial al României, Partea I, nr.261 din 22 aprilie 2009, cu modificările ulterioare, se modifică şi se completează după cum urmează: 

	Pentru respectarea normelor de tehnică legislativă.

	
	
	
	
	

	3. 
	Art.5. - (1) Românii de pretutindeni au următoarele drepturi:

........................................

c) de a solicita şi de a obţine, prin concurs, burse de studiu în România, la orice nivel şi formă de învăţământ, în vederea aprofundării cunoştinţelor de limbă română şi pentru afirmarea identităţii culturale şi ştiinţifice române, în condiţii similare cu cele ale cetăţenilor români;

d) de a participa la stagii de perfecţionare în România şi de a beneficia de facilităţile aferente pentru cadrele didactice;

e) de a solicita şi de a obţine sprijinul financiar sau material al statului român pentru a beneficia de manuale, cărţi de specialitate, beletristică, publicaţii şi alte materiale editate sau pe suport electronic în limba română
	c) de a beneficia, prin concurs, de burse de studiu în România, la orice nivel şi formă de învăţământ, în vederea aprofundării cunoştinţelor de limbă română şi pentru afirmarea identităţii culturale şi ştiinţifice române, în condiţii similare cu cele ale cetăţenilor români;

d) de a beneficia de stagii de perfecţionare în România şi de a beneficia de facilităţile aferente pentru cadrele didactice;

e) de a beneficia de sprijinul financiar sau material al statului român pentru manuale, cărţi de specialitate, beletristică, publicaţii şi alte materiale editate în format tipărit sau pe suport electronic în limba română;
	1. La alineatul (1), literele c) – h) se modifică şi vor avea următorul cuprins:

c) de a beneficia, prin concurs, de burse de studiu în România, la orice nivel şi formă de învăţământ, în vederea aprofundării cunoştinţelor de limbă română şi pentru afirmarea identităţii culturale şi ştiinţifice române, în condiţii similare cu cele ale cetăţenilor români;

d) de a beneficia de stagii de perfecţionare în România şi de facilităţile aferente pentru cadrele didactice;

e) de a beneficia de sprijinul financiar sau material al statului român pentru manuale, cărţi de specialitate, beletristică, publicaţii şi alte materiale editate în format tipărit sau pe suport electronic în limba română;

	

	
	f) de a solicita şi de a obţine sprijinul financiar sau material al statului român pentru construcţia sau renovarea lăcaşelor de cult în statul de cetăţenie/reşedinţă;

g) de a solicita şi de a obţine sprijinul financiar sau material al statului român pentru construcţia sau renovarea de instituţii educaţionale cu predare în limba română în statul de cetăţenie/reşedinţă;

h) de a solicita şi de a obţine sprijinul financiar sau material al statului român pentru susţinerea manifestărilor culturale, artistice şi religioase ale românilor de pretutindeni, a învăţământului în limba română, precum şi pentru funcţionarea organizaţiilor culturale ale românilor de pretutindeni şi pentru alte activităţi legate de obiceiurile şi tradiţiile acestora;
	f) de a beneficia de sprijinul financiar  sau material al statului român pentru construcţia sau renovarea lăcaşelor de cult în statul de cetăţenie/reşedinţă în limba română;

g) de a beneficia de sprijinul financiar sau material al statului român pentru construcţia sau renovarea de instituţii educaţionale cu predare în limba română potrivit legislaţiei generale din domeniul învăţământului din statul de cetăţenie/reşedinţă;

h) de a beneficia de sprijinul financiar sau material al statului român pentru susţinerea manifestărilor culturale, artistice şi religioase ale românilor de pretutindeni, a învăţământului în limba română, precum şi pentru funcţionarea organizaţiilor culturale ale românilor de pretutindeni şi pentru alte activităţi legate de obiceiurile şi tradiţiile acestora;
	f) de a beneficia de sprijinul financiar  sau material al statului român pentru construcţia sau renovarea în statul de cetăţenie/reşedinţă a lăcaşelor de cult cu activitate în limba română;

g) de a beneficia de sprijinul financiar sau material al statului român pentru construcţia sau renovarea de instituţii educaţionale cu predare în limba română în statul de cetăţenie/reşedinţă
h) de a beneficia de sprijinul financiar sau material al statului român pentru susţinerea manifestărilor culturale, artistice şi religioase ale românilor de pretutindeni, a învăţământului în limba română, precum şi pentru funcţionarea organizaţiilor culturale ale românilor de pretutindeni şi pentru alte activităţi legate de obiceiurile şi tradiţiile acestora;
	Pentru o exprimare corectă
Pentru o exprimare corectă


	4. 
	Art.5 alin.(4)

(4) Drepturile prevăzute la alin.(1) lit.a)-d) vor fi exercitate pe teritoriul României de cetăţenii români identificaţi ca beneficiari ai prezentei legi, în aceleaşi condiţii ca toţi cetăţenii români, potrivit Constituţiei României, republicată.

	(4) De drepturile prevăzute la alin.(1) lit. e)-h) pot beneficia şi cultele recunoscute legal în România, care au potrivit legii organizate unităţi de cult în  statele în care îşi au domiciliul sau reşedinţa românii de pretutindeni prevăzuţi de prezenta lege.
	2. Alineatul (4) se modifică şi va avea următorul cuprins:

„(4) De drepturile prevăzute la alin.(1) lit. e)-h) pot beneficia şi cultele recunoscute legal în România şi în statele de reşedinţă, care au, potrivit legii, organizate unităţi de cult în statele în care îşi au domiciliul sau reşedinţa românii de pretutindeni.”

Autori: membrii Comisiei
	.

Pentru claritatea textului.

	5. 
	______
	(5) Guvernul României va prevede anual şi în proiectul de buget al Institutului Cultural Român sumele financiare necesare realizării politicilor prevăzute la alin.(1).


	3. După alineatul (4) se introduce un alineat nou,  alineatul (41), cu următorul cuprins:

„(41) Guvernul  include în proiectul de buget al Ministerului Afacerilor Externe, prin Departamentul Politici pentru Relaţia cu Românii de Pretutindeni, sumele financiare necesare realizării politicilor prevăzute la alin.(1).”
Autori: membrii Comisiei

	Pentru respectarea normelor de tehnică legislativă.

Întrucât ordonatorul principal de credite este MAE.

	6. 
	(5) În relaţia cu cetăţenii români cu domiciliul sau reşedinţa în străinătate, care prestează în afara teritoriului României activităţi lucrative, autorităţile române cu competenţe în domeniu au următoarele obligaţii: 
b) de a oferi asistenţă şi consiliere, precum şi de a derula campanii de informare pentru a facilita integrarea socioprofesională a acestora în societatea românească;

c) de a facilita inserţia socială a acestora şi pe piaţa muncii din România;

........................................

e) de  a  promova educaţia în limba română şi de a facilita accesul acestora la valorile patrimoniului cultural românesc în ţările de reşedinţă ale acestora;

f) de a încuraja consolidarea mediului asociativ românesc din afara graniţelor care are ca obiect acordarea asistenţei la nivel cultural şi social a membrilor, de informare şi consiliere.”
	(6) În relaţia cu cetăţenii români cu domiciliul sau reşedinţa în străinătate, care prestează în afara teritoriului României activităţi lucrative sau nelucrative, autorităţile române cu competenţe în domeniu au următoarele obligaţii:
.......................................

b) de a oferi asistenţă şi consiliere gratuită, precum şi de a derula campanii de informare pentru a facilita integrarea socioprofesională a acestora în societatea românească;

c) de a facilita inserţia sau reinserţia socială a acestora şi pe piaţa muncii din România;

........................................

e) de  a susţine şi promova educaţia în limba română şi de a facilita accesul acestora la valorile patrimoniului cultural românesc în ţările de reşedinţă ale acestora;

f) de a susţine consolidarea mediului asociativ românesc din afara graniţelor care are ca obiect acordarea asistenţei la nivel cultural şi social a membrilor, de informare şi consiliere.”
	4. La alineatul (5), partea introductivă şi literele b), c), e) şi f) se modifică şi vor avea următorul cuprins:

„(5) În relaţia cu cetăţenii români cu domiciliul sau reşedinţa în străinătate, care prestează în afara teritoriului României activităţi lucrative sau nelucrative, autorităţile române cu competenţe în domeniu au următoarele obligaţii:
.....................................

b) de a oferi asistenţă şi consiliere gratuită, precum şi de a derula campanii de informare pentru a facilita integrarea socioprofesională a acestora în societatea românească;

c) de a facilita inserţia sau reinserţia socială a acestora şi pe piaţa muncii din România;

........................................

e) de  a susţine şi promova educaţia în limba română şi de a facilita accesul acestora la valorile patrimoniului cultural românesc în ţările de reşedinţă ale acestora;

f) de a susţine consolidarea mediului asociativ românesc din afara graniţelor care are ca obiect acordarea asistenţei la nivel cultural şi social a membrilor, de informare şi consiliere.”
	

	7. 
	(6) În aceleaşi condiţii ca toţi cetăţenii români, potrivit Constituţiei României, republicată, cetăţenii români cu domiciliul sau reşedinţa în străinătate, care prestează în afara teritoriului României activităţi lucrative, se bucură de toate drepturile conferite de legea română.
	(7) În aceleaşi condiţii ca toţi cetăţenii români, potrivit Constituţiei României, republicată, cetăţenii români cu domiciliul sau reşedinţa în străinătate, care prestează în afara teritoriului României activităţi lucrative sau nelucrative, se bucură de toate drepturile conferite de legea română.
	5. Alineatul (6) se modifică şi va avea următorul cuprins:
(6) În aceleaşi condiţii ca toţi cetăţenii români, potrivit Constituţiei României, republicată, cetăţenii români cu domiciliul sau reşedinţa în străinătate, care prestează în afara teritoriului României activităţi lucrative sau nelucrative, se bucură de toate drepturile conferite de legea română.
	

	8.
	(7) Cetăţenii români cu domiciliul sau reşedinţa în străinătate, care prestează în afara teritoriului României 

activităţi lucrative, au următoarele drepturi:
a) de a obţine informaţii asupra legislaţiei româneşti în materie, în special cu privire la reglementări care pot afecta interesele lor legitime;
b) de a adresa autorităţilor propuneri şi recomandări pe teme de interes ale politicii de sprijinire a comunităţilor româneşti;

	 (8)Cetăţenii români cu domiciliul sau reşedinţa în străinătate, care prestează în afara teritoriului României activităţi lucrative sau nelucrative, au următoarele drepturi: 

a) de a obţine de la reprezentanţele diplomatice ale României în străinătate informaţii asupra legislaţiei româneşti sau a statului de domiciliu/reşedinţă, în special cu privire la reglementări care pot afecta interesele lor legitime;
b) de a adresa autorităţilor române propuneri şi recomandări pe teme de interes ale politicii de sprijinire a comunităţilor româneşti.

	6. Alineatul (7) se modifică şi va avea următorul cuprins:

„(7) Cetăţenii români cu domiciliul sau reşedinţa în străinătate, care prestează în afara teritoriului României activităţi lucrative sau nelucrative, au următoarele drepturi: 
a) de a obţine de la reprezentanţele diplomatice ale României în străinătate informaţii asupra legislaţiei româneşti sau a statului de domiciliu/reşedinţă, în special cu privire la reglementări care pot afecta interesele lor legitime;
b) de a adresa autorităţilor române propuneri şi recomandări pe teme de interes ale politicii de sprijinire a comunităţilor româneşti.

